CELEX: 62008CN0066
Language: et
Date: 2008-02-18 00:00:00
Title: Kohtuasi C-66/08: Eelotsusetaotlus, mille esitas Oberlandesgericht Stuttgart (Saksamaa) 18. veebruaril 2008 — Väljaandmismenetlus, mis puudutab Szymon Kozlowski't

26.4.2008   
            
            
               ET
            
            
               Euroopa Liidu Teataja
            
            
               C 107/18
            
         Eelotsusetaotlus, mille esitas Oberlandesgericht Stuttgart (Saksamaa) 18. veebruaril 2008 — Väljaandmismenetlus, mis puudutab Szymon Kozlowski't
   (Kohtuasi C-66/08)
   (2008/C 107/28)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Stuttgart
   Põhikohtuasjas toimuva menetluse pool
   Szymon Kozlowski
   Eelotsuse küsimused
   
               1.
            
            
               Kas oletus, et isikul on nõukogu 13. juuni 2002. aasta raamotsuse Euroopa vahistamismääruse ja liikmesriikidevahelise üleandmiskorra kohta (1) (2002/584/JSK) (EÜT L 190, 18.7.2002, lk 1; edaspidi „raamotsus”) artikli 4 punkti 6 tähenduses „elukoht” või „viibimiskoht” liikmesriigis, on välistatud siis, kui asjaomane isik
               
                           a)
                        
                        
                           ei viibi katkematult kõnealuses liikmesriigis,
                        
                     
                           b)
                        
                        
                           ei viibi seal kooskõlas riigis elamise õigusega,
                        
                     
                           c)
                        
                        
                           paneb seal peamise elatusallikana toime kuritegusid ja/või
                        
                     
                           d)
                        
                        
                           viibib seal vahi all?
                        
                     
         
               2.
            
            
               Kas raamotsuse artikli 4 punkti 6 rakendamine viisil, et liikmesriigi kodaniku nõusolekuta tema väljaandmine kriminaalkaristuse täitmiseks on alati keelatud, kuid teise liikmesriigi kodanikku võib siiski viimase nõusolekuta ametivõimu kaalutlusotsuse alusel välja anda, on kooskõlas ühenduse õigusega, eeskätt mittediskrimineerimise ja liidu kodakondsuse põhimõtetega vastavalt EL-i lepingu artikli 6 lõikele 1 koosmõjus EÜ asutamislepingu artiklitega 12, 17 jj, ning jaatava vastuse korral — kas nimetatud põhimõtteid tuleb vähemalt kaalutlusõiguse teostamisel järgida?
            
         
      (1)  EÜT L 190, lk 1.